Sub egida Primăriei Municipiului, sîmbătă, 25 mai, în Scuarul Mircea cel Bătrân vor fi organizate două evenimente dedicate tinerilor din Râmnic, dar nu numai lor. Deschiderea va fi făcută la ora 11.00 de Festivalul Bucurie în Mișcare, un program de promovare a sportului și a mișcării în comunitate, care integrează metode simple și idei de jocuri, menite să-i ajute pe participanți să se inspire și să aleagă activitatea fizică într-o lume invadată de tehnologie.
Programul festivalului este următorul:
11:00 - activități și concursuri pentru copii
12:00 - demonstrații de Karate oferite de Clubul Saishin
13:00 - demonstrații de dans cu ”Bailando Contigo”
14:00 - dans cu Efy Events
15:00 - dans cu Dan ZeeaDance
16:00 - demonstrații de dans cu Ștefania Toader
17:00 - demonstrații de dans sportiv oferite de Școala de Dans RuApollo
18:00 - activități și concursuri pentru copii
După o astfel de „încălzire”, Primăria vine cu o invitație de altă factură: „Ziua Elevilor Vâlceni”, un eveniment efervescent dedicat tuturor elevilor din municipiu, în cadrul căruia, de la ora 19.30, pe scena din centrul Râmnicului, vor urca Cleopatra Stratan & Edward Sanda, finalul zilei fiind marcat de super-concertul lui Florin Ristei.
Web Design by DowMedia